Imba Nambanya Poro: Aipa piyu COVID-19 pyao kumusepenge

Helen Patuck

“Imba Nambanya Poro” buku dake wane wanakupi yakane dupame yaina koo COVID-19 arome ongo kanden lao pyapae. “Imba Nambanya Poro” buku dake endangi takangepe tamopi dee wanana mana lenge dupanya mende pipa apata kandapenge. Iki kandena lapenge daa. Buku mende kenge doko “Actions for Heroes” mairas pyapenge dokome yaina koo COVID-19 dokonyaka pii kondo piyu wane wanaku yakane dupa niso kanden lao pyapenge.

Wanaku Sara baena poro doko baena endangi doko. Baa kisa save longo singe aka - daa bame yaina koo COVID-19 dokonya etenge marasin mende kandao niyala nae. “Yaina koo COVID-19 doko aipakale mende?” Serame endangi tipa pii. “COVID-19 yaina koo doko lengeme nakandenge” endangim lea. “Endakali yaina koo doko palipae dupame koro lelyamipi asamanga pilyamipi dokopa endakali yaina napalenge waka dupa maingim. Yaina koo palipae dupame endakali minao kandelyamina dokop yaina doko maingim aka. Nyakamana yanu doko iraita perala, koro lengemaka. Opa petala popotau nyalayna piyu kaengema.” “Naimame yaina koo doko pyao kumusyala naenge doko naimame kanja naenge dokonyape?” Sarame endangi tipa pii. “Naimame yaina doko pyao kumusapenge” Sara endangimi lea. “Tenge dokonya imba auu piyo pirapenge. Yain koo COVID-19 dokome, endakali longo minao koesingi. Ongonya, endakali pirakame yaina doko pyao kumusapenge. Wane wanaku dupame yaina doko pyao kumusapengeaka. Imba Namanya Poro doko injapenge.”

Kuakama dokopa, Sara baa lupaliyo masiamo dokopa, baa poro injala naeya. Baa maka kaea. Baa sukul lala paro lao masia doko baina sukul doko paia larae karea. Baina promaina dupa kandaro lao sekea doko yaka injala naiya. Sara bame, yaina ko COVID- 19 dokome endakali paka piseala nyena lao masia. “Endakali poro dupa nyakama kisa pawa longo singi. Sara baa kisa pawa mende singipi dape lao maso, baa lua palea.” Dokop mendeme banya kenge doko wii lea, iminjarae dokonya. “Imba api?” Sarame elyak lao lea. “Imba poro injialanya aki kurilipi lea?” “Nambame kaita mende kurao, yuu dakena wane wankupi dupa yaina koo COVID-19 doko wandiu katena lao lamaipu laka…lao masliyo lea.” “Ongo yaka lumana, namba aki injowape lea.” “Nambame kaiti kerae, pii andake piyu lenge, buu lenge mende injapu laka lea.” “Nambame kaiti kerae, pii andake piyu lenge, buu lenge mende injapu laka lea.” Popo leamopa, dopokale mende kana tii piya dokona ipao katea…

“Imba aki?” Sarame lea. “Namba Ario” dokome lea. “Nambame Ario doko nakandenge” Sarame lea. “Namba das aka kitenge” Arioame lea. “Namba imbana mono dokona karenge.” “Imba nambanya mono dokonya katatam doko, nambame kapa wane wanakupi dupa Korona yaina doko lamailapone lumu doko. “Namba poro injapenge lumu doko, malis lea. Yaina koo COVID 19 palipae pipa paipengepe lea?” “Nambapa parambano doko yaka injalapyomo” Arioame Sarah lamaiya. “Imba koiyala naelapene lea.”

Sara baa Ario banya maira dokona pao perea. Dopo perala nyakamba buu lao parala kaitana irabui dupa pao kandeyambi. Kana doko ‘halo’ leambiaka.

Yongam niki pyakaeyamo dokop Sarapa Arioapa dolapa pao deset yu kana anda pyramid karenge mendais pao siambi. Wane wanaku mendapu male pyiu kareame dokaitame aukaiyao kandeaime. “Halo, nambanya kenge doko Salem lenge” wane kole mendeme lea. “Nyakamba asa aipa pilyambi? Naima tenges naipupenge mita mendai domatele katapenge.” “Nalimba tenge dokonyaka epelyambano” Sarame lea. “Nambanya kenge doko Sara lenge. Baa Ario lenge. Naima wane wanaku yakane dupame nalimanya endakali tengesa palenge, kaita mining, endangi-tainkange, aputingi kauangepa, apange kaingipi, yumbange ipa dupa yaina koo COVID-19 nyaramini lao lamaipenge…” “Naima pirakanya kingi sopo endakimi piya nembamana lao lamaipenge,” Salem ame Sara kandao lea. “Naima ame koro kandao lapenge, endakali kingi naniyapenge. Naima andaka pirapenge ongo naima siti endakali longo pip karengena kalamano.” “Hmm…nambame nisaro” Arioame lea. “Endakali dupame yaina ko COVID-19 kanja nyalamino doko namba yaka kanjamina. Nakamba nambanya pap dolapona pilyapa lea.

Airioame buu lao kaiti ketai pea. Salem apa Sara apa dolapa bainya papa dolaponya peteyambi. Salem ame wane wanaku dupa isa kateyamini dupa kandao dap lea: “Nyakamanya endangi takangepe dup kandao andak andokore perena lamaiyala pupa lea. Andokore pitataimin ongo yaka injalapoma lea.” Endakali dupame aua kaiyo kandeame. Nyakamame yaka lumu lao sepala andaka adokore peyami.

Arioame buu lao kaiti dulakata pea. Salem baa aukaea. Kerae dokaita bulu mende ipao pea. Endakali pereami dokorame aau kayao kandeame. “Endakali buluna paiyala naiena lea” Salemame. “Kantri dupame bulu daa lelyamini. Naimana andaka dupanya karapenge. Naimanya endakali aua kaenge dupa pipipa.” “Longo tike mendaopu alo pilyamo” Sarame lea. “Namba pakakalyo.” “Sara, gii dakepa longo piraka alo pipiamo opo masingi kolyamo,” Arioame lea. “Namba paka kailyo ongopa namba win molao nyingi. Dop perala nambame ira kaiapae poo lao epena lenge.” “Nyakamba aipa piyo paka kailyambino ongopa perengemba?” Arioame pealisia.

“Nambame endakali mendeme namba mono pali singi doko masingi,” Sarame lea. “Nambame dopak piyu masingi. Naimane aputingi kauengepeme monopali singim” Salem ame lea. “Nambame dupa kopialya naiapenge daa. Nambame yaina koo COVID-19 dake maiyope mende pito. Nyakama auu piyu pitatamini doko yaka.” “Embame mobil pon lao lapengep daa?” Sarame pyalisia. “Dopaka pingi” Salemame lea. “Namba koro dii lao kende lengemba. Nambame pii lamaingi doko aua kayao singim. Nambame aua kaengeak.” “Gi dapalesa, endakali aua kaenge dupa kandapu laka lao sekenge,” Arioame lea. “Dopo pyiu masiliyamano dokome, naimame aua kainge doko pana syingi. Endakali Poro waka mendapu kandataimbipe?” “Yaka lumu” Sara Salem apa dolapom leambi. “Ongo yaka luma’ Arioame lea. “Nambanya kaita minigi Sasha bai pawa kero mende singi’ Kanja mua!”

Nyakama isa buu lao yuu yakane mendena peyami. Wanaku koo yakane mende banya anda katenge dosa plawa lyao katea. Bame, Ario anya papa dolaponya Sara Salem apa peteambini kandao gii kaea. “Ario” wanaku kole dokoma lea. “Naima mita mendai domorelya katapenge. Kopyala nyapenge. Nyakama aipyama epelaime.” “Sasha, imbame namba aua kaelena lao masialyo,” Arioame lea. “Imbame pii doko aupiua lena dokome endakali aua kainena lao lena. Nambanya kaitaminigi alapo imbanya pawa doko kanden.” “Nambanaya pawa doko aki?” Sashaame pyalisi. “Imbanya pawa doko andaka kalyino doko. Imbanya paulu mende yaina koo COVID 19 nyamino dokona karo. Endakali waka mende nyaraimini lao andaka kalyene doko pawa.” Arioame lea. “Kini, doko nambanya takange doko baa yaina ko doko nyapa. Ba andaka yaina silyama,” Sashame lea.

“Baa eret koyapae daa. Nalim male pingi, nee yaingege, Kamanda palo eya dokona pao petenge, nee apata nao petenge aka. Nambnya yangonge dupa pipa namba moko warandao male pingi aka. Namba buku kandenge aka aipyamosape gii mendep namba sukuli kaenge tenge dokonya. Wamba kandaso dosa andaka kalya maka piyamo doko dee epapu kalya auu pilyamo” “Sasha, doko auo peraiaka nasingi,” Ario ame lea. “Imbame imbanya andaka endakali aau kaiyao setao pelenya doko imbanya pawa doko. Nambame imba au kaelyo. Dokome emba nambaya poro jisingi.” “Imba tata palupi dupa pipa yanda pigimape daa?” Salemame pyalisi. “Nalima mendasa pyao pingi aka” Sashame lea. “Dopo pingiaka doko, dei naimame kondo lao yarae yapa lenge. Ongo pawa angi ongo. Pii aua perae lenge dokome, endakali mono aua pisingi. Namba iki piruplaka lao masingi. Namba wea ape, deinj aipe dupa iki lapulaka lao masingi. “Ario embame aipa lao masili? Endakali yu londe waka kalyamina dupa. Nyakamane anda neparala.” Sarame pylisi. “Sara embame, auu pyo totamu pilyini,” Arioame lea. ‘Kurao kanja mua.”

Sasha aua piyu karape laralya, nyakama peami. Mendasa ailan mendena peaminopa, yuu doko iraita pia. Yuu doko baa solowarame kaina petae pya.

Ailan dokona, endakali mendakaita paliyo kateamina kandeyaimi. Wanaku kole mendeme nyakama kandatala kingi pyare lea. “Ario, nambame imba aua kayo deaka kandelyo,” wanaku dokome lea. “Nambame pii langiru, emba lee mende omosa katape lea. Nambame imbanya endakali apata impamina lama dupa kingi nyero. Nambanya kenge doko, Leila lenge.” “Namba Sara lenge. Baa Salem lenge” Sarame Leila lamaea. “Imbame, yaina koo COVID-19 dake nyerone lao wandingi lumu. Dee mende aipa pili?” “Naimanya kingi sopa endakipimi pilyamano!” Leila ame lea. “Imbame, koro minambao lengep aipa piyu lenge?” Salemame pyalisia. “Dopo piyo koro lengena lao laingi” Leilame lea. Dopo leameopo, Salemame dapa piyu lenge lao mana lea. “Naimame yaka lelyamaonak doko, namba mendai mende iki mono kenda pyumu” Leila ame lea. “Nambame ongo langiuape? Doko, nambame endakali mende yaina koo nyapala kumai lamini sipu. Kini endakali COVID-19 yaina dokome kumingimape?”

Ario baa popotau yale koo pyio nyapala, baa isa peteya. “Wane wanaku poro kole arupa ape muape lea. Endakali mendakaira yaina koo dokome kumala naelyamina. Dee endakali menkaita kumilyamina. Tenge dokon yaik naimame aua piyo masiapenge. Endakali wambake andapae dupa yaina wak mende palipae dupa longopio kumliyamino . Gii mendepa paka eret pitamongop, mono eret paka pitama ongop imba masiapae mende nypipi daa, yuu panda etao mendasa karapu lakalao? Doko masiu semana salapa. Yaka lumu pitakame leami. Arioame wane wanakupi durupa kandao, lenge kunjarala yuu ipi mende masialap lea. “Gimendep wamba panda aou petai mende katataime ongo masiyapa,” lao Arioame lea. Bame dee wanewankupi durupa nyakamama aki mende kandelyamipi lea. Dopetala aki mende pilim lelyaimipimi lea. Aii silyamipi lea. Wane wanaku upi dutupa lamaio, nyakamama endakali mende lanio yuu dokona paro lao masiliyamipa lea. “Emba kapa yuu panda masilino dokona pupengena lea, imba paka kaiatena gii dokopa.” Ario ame lea. “Masiapae doko embana pawa yalea doko. Masiape lea. Nambame aipe, endakali wakape dupa ame nyakama auu kaeo masingina lea.”

“Naimame endakali mende nis nis pipege,” Leilame lea. “Leila embame kini lene” Arioame lea. “Naima ame mende nis nis pipengi karatama panda upae kara. Nakama yumendai mende mendasa muape?” Leila baa pato lao masiya, baina tee lenge enege dutupa pipa. Sara bai Leila epeamopa auo kaia. Nyakama buu lao peami, pii mende nalao. Leila bame baena tee lenge enege dokaitame bai aou kailyamin lao masia.

Arioame yuu taon yakane mendenya isa buu lao pea. Wane wanaku mendakaita male piyo endaiki lyio pengemendasa kateaimina kandeyami. “Ario, Ario” lea wane koo baa mendeme. “Kim” lao Ariao ame wia lea. “Nyakama pitakame nambanya tee lenge atupa kandakalap. Dokaita nakama yain koo COVID 19 dake palipae lete parae.” “Yaina doko aipakale mende?,” Salem ame pyalisia. “Namba koro longo lao leo. Nambanya yaunu doko iraita piyaka. Namba maka longolao kaiapau. Namba male napipingi injia.” Kimame lea. “Namba luu longo lao palieop. Nambana endangi takangep dupame namba auo piu isiami.” Dee endakali angi andapae mendakaita yainandaka peami. Dokosa sista api dokorame auo piyu isiami. Dee naimanya endakali aopa palenge dupame nisiyami aka. Wik mendalapa pareame dokopa, naima yaina yaka injia.

“Namba Kim ana tee lenge mende,” wane koo mendeme lea. “Kim baa yain COVID-19 nyetamopapi, nalimba tee lenge doko lao mea kateamba—nambame baa nakandeopapi. Indupu aua kaiyao male piyu kalyambano.” “Mendai naima pitakame pipingi doko, naima waka katakata pipenge, gii longo patamaop aipa. Dokopa mende nisa nisa pipenge.” Arioame lea.

“Naimame dopaka mende nisnis pipenge” Leilame lea. “Gii mendepa aua pitama dokopa, nalimtange sukul lala pengel pyiu patama,” Salemame lea. Sara ana andaka pupenge gii tenges pia. Bame baina tee lenge enege dupa auo piyu katena lea. Nyakamame kama nasearama leaami aka doko sara baa kondo kaiyapae niya. Doko dea bai kero nyia, Kim ana tee lenge dokaitame pii leami dupa masi dokopa. “Endakali embanya tee lenge dupa nakadatenopapi embame auo kaiape doko meseapenge.”

Arioame wane wanakupi dupa nyakamana andaka dupane pao yakine. Sara baa lua palipena lao maliso pitipala bai dee buu lao pea. “Taita dee opaka pimban ape?” lao Sarame Ario pyealisia. “Sara, daa,” Arioame lea. “Indupa imbanya palu tata pipa pitepengena lea.” Imbame nalimbanya arome daike masepe. Imbane kingi dolapa sopeme endaki imi pyatapu andaka mea katapenge. Namba mendasa londe nakalyapo. Imbame embanya aua petae mendasa patena dokopo namba kanjapena.” “Imba nambane Akali Poro doko,” Sarame lea. “Imba aipi nambanya poro aka,” Arioame lea. “Embanya endakali pitaka, emba aua kaiengem dokaita pitaka ana emba poro aka.”

Sara baa lua palea. Baa sakareama dokopa, Ario baa patae kateya. Dokopa, Sara bainea yuu aua petae bainya masingina palea dokona pea. Panda osa Ario kande. Pii leambi, yuu kandeaimbi dokaita piraka masia. Dokaita piraka masi dokaita pikisa wasia. Wasiapae dokoita, baina endaingi pete ongome kanden lao nyo pea. “Ani” Sarame lea. “Naimame endakali piraka nisapenge. Nambame endakali poro longo mendapu kandapu.” “Sara, imbame kini lena,” banya endagim lea. “Endakali poro longo epe mendakaita ame yaina koo COVID 19 nyaraina lao nysilyamina. Dokos aipe, sista aipe dupame epao nysiliyamino. Dopo pilaminaka doko, imba nambaya eretak poro doko. Nalima piraka poro aika injapenge, yaina koo COVID-19 pyao kumusal anya.”

CC BY-NC-SA 3.0

This Enga version for Papua New Guinea has been translated from the original story by Daniel Kumbon. Editorial review by Joshua Mark. Translation and review commissioned by Bilum Books

Pepo pyao kalai pipae ange tata All Children Reading: A Grand Challenge for Development (ACR GCD) Founding Partners (the United States Agency for International Development [USAID], World Vision, api Australian Government) api dee tole pyao Global Book Alliance api okatame pyalapale lao nisingima. The Asia Foundation ongome ange tapa pipae ongonya ACR GCD Founding Partners tamopi dee Global Book Alliance tamopi menden tata masingipi mende angen napalelyamo. Pepo pyapae angenya pii mendenya kaita kapikelae tamopi dee tata mende pyanya ongopa ACR GCD ongonya kaita kapikiyala naepenge, angenya pundu mende palitamo ongopa ACR GCD baa ongonya tenge lapenge daa.

Brought to you by

Let's Read is an initiative of The Asia Foundation's Books for Asia program that fosters young readers in Asia. booksforasia.org To read more books like this and get further information, visit letsreadasia.org .

Original Story My Hero Is You: How Kids Can Fight COVID-19!, Author/Illustrator: Helen Patuck. Published by Inter-Agency Standing Committee, https://interagencystandingcommittee.org/iasc-reference-group-mental-health-and-psychosocial-support-emergency-settings/my-hero-you © Inter-Agency Standing Committee. Released under CC BY-NC-SA 4.0.

This work is a modified version of the original story. © The Asia Foundation, 2020. Some rights reserved. Released under CC BY-NC-SA 4.0.

For full terms of use and attribution, http://creativecommons.org/licenses/by-nc-sa/4.0/

Contributing translators: Joshua Mark and Daniel Kumbon